CELEX: 62016TA0802
Language: el
Date: 2017-11-17 00:00:00
Title: Υπόθεση T-802/16: Απόφαση του Γενικού Δικαστηρίου της 17ης Νοεμβρίου 2017 — Endoceutics κατά EUIPO — Merck (FEMIBION) [Σήμα της Ευρωπαϊκής Ένωσης — Διαδικασία για την κήρυξη εκπτώσεως — Λεκτικό σήμα της Ευρωπαϊκής Ένωσης FEMIBION — Κήρυξη μερικής εκπτώσεως — Άρθρο 51, παράγραφος 1, στοιχείο α', του κανονισμού (ΕΚ) 207/2009 [νυν άρθρο 58, παράγραφος 1, στοιχείο α', του κανονισμού (ΕΕ) 2017/1001] — Απόδειξη της ουσιαστικής χρήσεως του σήματος — Χαρακτηρισμός των προϊόντων ως προς τα οποία αποδείχθηκε η ουσιαστική χρήση]

8.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 5/40
            
         Απόφαση του Γενικού Δικαστηρίου της 17ης Νοεμβρίου 2017 — Endoceutics κατά EUIPO — Merck (FEMIBION)
   (Υπόθεση T-802/16) (1)
   
   ([Σήμα της Ευρωπαϊκής Ένωσης - Διαδικασία για την κήρυξη εκπτώσεως - Λεκτικό σήμα της Ευρωπαϊκής Ένωσης FEMIBION - Κήρυξη μερικής εκπτώσεως - Άρθρο 51, παράγραφος 1, στοιχείο α', του κανονισμού (ΕΚ) 207/2009 [νυν άρθρο 58, παράγραφος 1, στοιχείο α', του κανονισμού (ΕΕ) 2017/1001] - Απόδειξη της ουσιαστικής χρήσεως του σήματος - Χαρακτηρισμός των προϊόντων ως προς τα οποία αποδείχθηκε η ουσιαστική χρήση])
   (2018/C 005/54)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Endoceutics, Inc. (Κεμπέκ, Καναδάς) (εκπρόσωπος: M. Wahlin, δικηγόρος)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: M. Vuijst και A. Folliard-Monguiral)
   
      Αντίδικος ενώπιον του τμήματος προσφυγών του EUIPO: Merck KGaA (Darmstadt, Γερμανία) (εκπρόσωποι: M. Best, U. Pfleghar και S. Schäffner, δικηγόροι)
   
      Αντικείμενο
   
   Προσφυγή κατά της αποφάσεως του πρώτου τμήματος προσφυγών του EUIPO της 14ης Ιουλίου 2016 (υπόθεση R 1608/2015-1), σχετικά με διαδικασία για την κήρυξη εκπτώσεως μεταξύ Endoceutics και Merck.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του πρώτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 14ης Ιουλίου 2016 (υπόθεση R 1608/2015-1) στον βαθμό που διατήρησε την καταχώριση του σήματος της Ευρωπαϊκής Ένωσης για τα «φαρμακευτικά σκευάσματα για την ενίσχυση του ανοσοποιητικού συστήματος, για την εμμηνόπαυση, για την έμμηνο ρύση, για την περίθαλψη και διαχείριση της εγκυμοσύνης, την πρόληψη, αντιμετώπιση και διαχείριση της μη ισορροπημένης ή ελλιπούς διατροφής».
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Η Merck KGaA φέρει, πέραν των δικαστικών εξόδων της, το ήμισυ των εξόδων στα οποία υποβλήθηκε η Endoceutics Inc. ενώπιον του Γενικού Δικαστηρίου καθώς και των εξόδων της Endoceutics ενώπιον του τμήματος προσφυγών.
            
         
               4)
            
            
               Η Endoceutics φέρει το ήμισυ των δικαστικών εξόδων της.
            
         
               5)
            
            
               Το EUIPO φέρει τα δικαστικά έξοδά του.
            
         
      (1)  EE C 22 της 23.1.2017.